3 cenazayê gerîlayanê HPGyî yê ke Semsûr de şehîd bîyî hetê keyeyanê ci ra ameyî teşhîskerdene.
7ê gulane de 3 gerîlayê HPGyî qezaya Korê ya Semsûrî de şehîd bibî û cenazayê gerîlayan wedarîyabî Dezgehê Tipê Edlî yê Meletî. Dima ke keyeyan seba teşhîsî muracat kerd eşkera bi ke cenazayê aîdê Zeynel Alakuş, Gafarî Yorulmaz û Zeynel Gozubuyukî yê. Ame parekerdene ke cenazayê Alakuş û Yorulmazî şan hetê keyeyanê ci ra ameyî girewtene la cenazaya Gozubuyukî semedê 'kêmîya dokumentan' ra roja îneyî do bêra teslîmkerdene.
Cenazaya Alakuşî do dewa Tolmezî ya Semsûrî de, cenazaya Yorulmazî zî dewa Gomikî ya Semsûrî de do bêrê definkerdene.
